 Jenesis 43  Ụnwụ ahụ siri ike nala ahụ.O wee ruo na ozugbo ha richara ọka ha butere nIjipt, nna ha sịrị ha: Laghachinụ zụtara anyị obere ihe oriri.Juda wee sị ya: Nwoke ahụ dọsiri anyị aka ná ntị ike, sị, Unu agaghị ahụ ihu m ọzọ ọ gwụla ma nwanne unu ò so unu.Ọ bụrụ na ị ga-ahapụ nwanne anyị ka o soro anyị, anyị dị njikere ịga zụtara gị ihe oriri.Ma ọ bụrụ na ị gaghị ahapụ ya, anyị agaghị aga, nihi na nwoke ahụ gwara anyị, sị, Unu agaghị ahụ ihu m ọzọ ọ gwụla ma nwanne unu ò so unu.Izrel wee tie mkpu, sị: Gịnị mere unu ji mee m ihe ọjọọ site nịgwa nwoke ahụ na unu nwere nwanne ọzọ?Ha wee sị: Nwoke ahụ jụrụ ajụjụ kpọmkwem banyere anyị na ndị ikwu anyị, sị, Nna unu ọ ka nọ ndụ? Ùnu nwere nwanne ọzọ? anyị wee kọọrọ ya ihe ndị a. Ò nwere otú anyị ga-esi mara na ọ ga-asị, Kpọtanụ nwanne unu?Nikpeazụ, Juda gwara Izrel nna ya, sị: Kpọnye m nwa okoro ahụ, ka anyị bilie gawa, ka anyị wee dịrị ndụ ghara ịnwụ, ma anyị ma gị onwe gị ma ụmụntakịrị anyị.M ga-eji onwe m gbaa ibé maka ya. Naka m ka ị ga-anara ụgwọ ya. Ọ bụrụ na mụ akpọlataghị ya kpọnye gị, ọ ga-abụ na mụ emehiewo gị ruo mgbe niile.Ma a sị na ọ bụghị oge anyị na-egbu, anyị gaarala aga ebe ahụ nke ugboro abụọ lọta.Izrel nna ha wee sị ha: Ọ bụrụ otú ahụ ka ọ dị, meenụ nke a: Tinyenụ ihe ndị kasị mma nke ala a nakpa unu, burukwanụ ya bugara nwoke ahụ ka ọ bụrụ onyinye: obere mmanụ bọlsọm, na obere mmanụ aṅụ, mmanụ labdanọm na ụgbụgbọ osisi nke nwere esó, akị pistashio na almọnd.Werekwanụ ego okpukpu abụọ; unu ga-ewerekwa ego ahụ e tinyere nọnụ akpa unu. Ma eleghị anya, ha mere ya namaghị ama.Kpọrọnụ nwanne unu bilie, gaghachikwurunụ nwoke ahụ.Ka Chineke bụ Onye Pụrụ Ime Ihe Niile mee ka nwoke ahụ nweere unu ọmịiko, ka o wee tọhapụrụ unu nwanne unu nke ọzọ nakwa Benjamin. Ma, ọ bụrụ na a ga-agbawa m aka ụmụ, mụ agbaranụ aka ụmụ!Ndị ikom ahụ wee buru onyinye a, ha wekwaara ego okpukpu abụọ ma kpọrọ Benjamin. Ha wee bilie gbadaa Ijipt gaa guzo nihu Josef.Mgbe Josef hụrụ Benjamin ka ha na ya so, ọ gwara onye na-elekọta ụlọ ya ozugbo, sị: Kpọba ndị ikom a nụlọ, gbuo anụ, kwadebekwa ihe, nihi na mụ na ndị ikom a ga-eri nri nehihie.Ozugbo ahụ, nwoke ahụ mere nnọọ dị ka Josef kwuru. Nwoke ahụ wee kpọrọ ndị ikom ahụ gaa nụlọ Josef.Ma egwu tụwara ndị ikom ahụ maka na a kpọgara ha nụlọ Josef, ha wee malite ịsị: Ọ bụ nihi ego ahụ dị nakpa anyị nke anyị bu laa na mbụ ka e ji kpọta anyị ebe a ka ha wee dakwasị anyị ma wakpo anyị wee jiri anyị mere ndị ohu, tinyere ịnyịnya ibu anyị!Ha wee bịakwute nwoke ahụ na-elekọta ụlọ Josef wee gwa ya okwu nọnụ ụzọ ụlọ ahụ,ha wee sị ya: Biko, onyenwe m! Nezie, anyị bịara na mbụ ịzụrụ ihe oriri.Ma o ruru na mgbe anyị rutere nebe anyị rahụrụ wee malite imeghe akpa anyị, lee, ego onye nke ọ bụla dị nọnụ akpa ya, ego anyị zuru ezu notú a tụrụ ya nihe ọtụtụ. Ya mere, anyị chọrọ iji aka anyị weghachi ya.Anyị wetakwuru ego iji zụrụ ihe oriri. Nezie, anyị amaghị onye tinyere ego anyị nakpa anyị.O wee sị: Unu enweghị nsogbu ọ bụla. Unu atụla egwu. Ọ bụ Chineke unu na Chineke nke nna unu tinyeere unu akụ nakpa unu. Ego unu bu ụzọ ruo m aka. E mesịa, ọ kpọpụtaara ha Simiọn.Nwoke ahụ wee kpọbata ndị ikom ahụ nụlọ Josef wee kunye ha mmiri ka ha saa ụkwụ ha, o nyekwara ha nri ịnyịnya ibu ha ga-eri.Ha wee kwadebe onyinye ahụ maka mgbe Josef ga-abịa nehihie, nihi na ha nụrụ na ọ bụ nebe ahụ ka ha ga-eri ihe oriri.Mgbe Josef banyere nụlọ ahụ, ha wetaara ya onyinye ahụ ha ji nime ụlọ, ha wee daara ya nala.E mesịa, ọ jụrụ ha otú ha mere wee sị: Olee otú nna unu mere, bụ agadi nwoke ahụ unu kwuru maka ya? Ọ ka nọkwa ndụ?Ha wee sị: Ohu gị bụ nna anyị nọ nke ọma. Ọ ka nọ ndụ. Mgbe ahụ, ha hulatara kpọọ isiala.Mgbe o lepụrụ anya hụ Benjamin nwanne ya, onye nne ya mụrụ, ọ gara nihu ikwu, sị: Onye a ọ bụ nwanne unu nke ọdụdụ bụ onye unu gwara m maka ya? O kwukwara, sị: Nwa m, ka Chineke meere gị amara.Josef nọ na-eme ọsọ ọsọ ugbu a, nihi na obi nwanne mewere ya, nke mere na ọ chọrọ ebe ọ ga-anọ kwaa ákwá, o wee banye nọnụ ụlọ dị nime wee bee ákwá nebe ahụ.E mesịa, ọ sara ihu ya wee pụta ma jikọta onwe ya wee sị: Butenụ nri.Ha wee bute nke ya iche, butekwa nke ha iche, butekwara ndị Ijipt iche bụ ndị ya na ha nọ na-eri ihe; nihi na ndị Ijipt apụghị iso ndị Hibru rie ihe, nihi na nke ahụ bụụrụ ndị Ijipt ihe arụ.Ha wee nọdụ ọdụ nihu ya, nke ọkpara dị ka ihe ruuru ya dị ka ọkpara si dị, nke ọdụdụ dị ka nwata ọ bụ si dị; ndị ikom ahụ wee kporopụ anya na-ele ibe ha.O wee mee ka e si ná nri dị nihu ya na-ebugara ha nri, ma ọ na-eme ka ihe a na-ebugara Benjamin jiri okpukpu ise ka nke ndị nke ọzọ niile. Ya na ha wee na-eri, na-aṅụ, afọ wee ju ha. 